
44 DR 30.11.2009 

 
Bagi September 2009 iaitu selepas minyak Ron95 diperkenalkan, Indeks Harga 

Pengguna antara September dan Oktober, selama sebulan itu, meningkat hanya sebanyak 
0.1 peratus iaitu terlalu sedikit seolah-olah tidak ada peningkatan yang berlaku. 

Beberapa Ahli Parlimen membangkitkan isu mengenai harta intelek. Ia 
dibangkitkan oleh Yang Berhormat Indera Mahkota, Yang Berhormat Tenom dan juga Yang 
Berhormat Balik Pulau. Saya ingin mengucapkan terima kasih kepada Yang Berhormat atas 
perhatian Yang Berhormat ke atas harta intelek tersebut, khususnya peranan kementerian 
melalui Perbadanan Harta Intelek atau MyIPO dan juga bahagian penguat kuasa.  

Walau bagaimanapun, seperti yang saya jelaskan sebelum ini, ekosistem inovasi 
negara meliputi aspek promosi, penciptaan, perlindungan dan juga pengkomersialan. 
Sementara peranan utama KPDNKK ialah memberi perlindungan, sedangkan kementerian 
seperti MOSTI, Mahkamah Harta Intelek, polis, kastam, Kementerian Pelajaran, 
Kementerian Pengajian Tinggi turut bertanggungjawab untuk memastikan persekitaran 
harta intelek yang kondusif. 

Kementerian tidak menafikan bahawa menangani hak harta intelek termasuk 
produk cetak rompak adalah cabaran besar kepada semua negara, terutama negara-
negara membangun seperti Malaysia. Sehingga 30 April 2009, sebanyak 12 negara telah 
disenaraikan sebagai negara priority watch list dan sebanyak 33 negara telah disenaraikan 
sebagai negara watch list, termasuk Malaysia. Beberapa negara maju seperti Finland, Itali 
dan Norway turut juga disenaraikan di bawah Watch List Laporan US Special 301, dengan 
izin.  

Kemajuan teknologi sebenarnya membolehkan produk ditiru dengan kos yang 
lebih murah, dihasilkan dengan kualiti yang lebih tinggi dan diedarkan dengan lebih cepat 
dan meluas, termasuk secara muat turun ataupun downloading melalui internet. Dengan 
penguatkuasaan berterusan, Malaysia yang dulunya terletak di bawah senarai priority watch 
list dalam senarai US Special 301, dengan izin, telah berjaya beranjak turun ke kategori 
watch list pada tahun 2002.  

Ingin juga saya menarik perhatian Yang Berhormat bahawa fokus US Special 301 
adalah kepada isu penguatkuasaan. Sebagai negara membangun, kita juga perlu 
memastikan agenda harta intelek negara turut mengambil kira perspektif pembangunan. 
Dengan itu, saya ingin mengajak Ahli-ahli Yang Berhormat supaya tidak hanya 
membangkitkan penemuan negatif US Special 301 kerana laporan tersebut turut 
mengiktiraf komitmen dan pencapaian kerajaan berhubung penguatkuasaan harta intelek.  

Tindakan penguat kuasa di bawah Akta Hak Cipta 1987 ke atas penjualan bahan 
cetak rompak sentiasa diteruskan oleh pihak penguat kuasa KPDNKK. Bagi tempoh 1 
Januari 2009 hingga 31 Oktober 2009, bahagian penguat kuasa telah mengambil tindakan 
sebanyak 444 kes dengan nilai rampasan sebanyak RM6.2 juta. Daripada jumlah tersebut, 
sebanyak 5 kes telah didenda di mahkamah dengan nilai sebanyak RM29,900 sementara 
439 kes masih di dalam siasatan. Tindakan penguat kuasa ke atas barang-barang tiruan 
diambil di bawah Akta Perihal Dagangan 1972.  

Saya ingin maklumkan, di dalam menguatkuasakan tindakan di bawah Akta 
Perihal Dagangan 1972, bahagian penguat kuasa menghadapi beberapa kekangan di 
dalam proses pendakwaan kerana untuk mendakwa penjual barang tiruan, tuan punya cap 
dagangan perlu membuktikan hak mereka atau sebagai tuan punya hak dagangan atau 
wakil tuan punya hak dagangan.  

Jadi, kepada Yang Berhormat Tenom, saya ingin maklumkan bahawa tindakan kita 
bukan tindakan berkala dan pihak penguat kuasa akan meneruskan tindakan-tindakan yang 
sepatutnya dilakukan bagi membanteras penyelewengan Akta Hak Cipta ini iaitu penjualan 
DVD, VCD haram, perisian komputer dan sebagainya. Seperti yang saya sebut tadi bahawa 
terdapat juga kelemahan-kelemahan di dalam Akta Hak Cipta. Jadi, pihak kementerian 
akan membuat pindaan terhadap Akta Hak Cipta.  

Dalam masa yang sama, pihak kementerian juga di dalam proses untuk meminda 
beberapa akta yang berkaitan dengan hak cipta seperti Akta Paten 1983, Akta Cap 
Dagangan dan beberapa akta lain yang berkaitan. Semuanya kita mencadangkan, kita 
merancang untuk membentangkan di Parlimen ini pada tahun hadapan.  



Bagi September 2009 iaitu selepas minyak Ron95 diperkenalkan, Indeks Harga. Pengguna antara September dan Oktober, selama sebulan itu, meningkat hanya sebanyak 0.1 peratus iaitu terlalu sedikit seolah-olah tidak ada peningkatan yang berlaku. Beberapa Ahli Parlimen membangkitkan isu mengenai harta intelek. Ia dibangkitkan oleh Yang Berhormat Indera Mahkota, Yang Berhormat Tenom dan juga Yang Berhormat Balik Pulau. Saya ingin mengucapkan terima kasih kepada Yang Berhormat atas perhatian Yang Berhormat ke atas harta intelek tersebut, khususnya peranan kementerian melalui Perbadanan Harta Intelek atau MyIPO dan juga bahagian penguat kuasa. Walau bagaimanapun, seperti yang saya jelaskan sebelum ini, ekosistem inovasi negara meliputi aspek promosi, penciptaan, perlindungan dan juga pengkomersialan. Sementara peranan utama KPDNKK ialah memberi perlindungan, sedangkan kementerian seperti MOSTI, Mahkamah Harta Intelek, polis, kastam, Kementerian Pelajaran, Kementerian Pengajian Tinggi turut bertanggungjawab untuk memastikan persekitaran harta intelek yang kondusif. Kementerian tidak menafikan bahawa menangani hak harta intelek termasuk produk cetak rompak adalah cabaran besar kepada semua negara, terutama negara- negara membangun seperti Malaysia. Sehingga 30 April 2009, sebanyak 12 negara telah disenaraikan sebagai negara priority watch list dan sebanyak 33 negara telah disenaraikan sebagai negara watch list, termasuk Malaysia. Beberapa negara maju seperti Finland, Itali dan Norway turut juga disenaraikan di bawah Watch List Laporan US Special 301, dengan izin. Kemajuan teknologi sebenarnya membolehkan produk ditiru dengan kos yang lebih murah, dihasilkan dengan kualiti yang lebih tinggi dan diedarkan dengan lebih cepat dan meluas, termasuk secara muat turun ataupun downloading melalui internet. Dengan penguatkuasaan berterusan, Malaysia yang dulunya terletak di bawah senarai priority watch list dalam senarai US Special 301, dengan izin, telah berjaya beranjak turun ke kategori watch list pada tahun 2002. Ingin juga saya menarik perhatian Yang Berhormat bahawa fokus US Special 301 adalah kepada isu penguatkuasaan. Sebagai negara membangun, kita juga perlu memastikan agenda harta intelek negara turut mengambil kira perspektif pembangunan. Dengan itu, saya ingin mengajak Ahli-ahli Yang Berhormat supaya tidak hanya membangkitkan penemuan negatif US Special 301 kerana laporan tersebut turut mengiktiraf komitmen dan pencapaian kerajaan berhubung penguatkuasaan harta intelek. Tindakan penguat kuasa di bawah Akta Hak Cipta 1987 ke atas penjualan bahan cetak rompak sentiasa diteruskan oleh pihak penguat kuasa KPDNKK. Bagi tempoh 1 Januari 2009 hingga 31 Oktober 2009, bahagian penguat kuasa telah mengambil tindakan sebanyak 444 kes dengan nilai rampasan sebanyak RM6.2 juta. Daripada jumlah tersebut, sebanyak 5 kes telah didenda di mahkamah dengan nilai sebanyak RM29,900 sementara 439 kes masih di dalam siasatan. Tindakan penguat kuasa ke atas barang-barang tiruan diambil di bawah Akta Perihal Dagangan 1972. Saya ingin maklumkan, di dalam menguatkuasakan tindakan di bawah Akta Perihal Dagangan 1972, bahagian penguat kuasa menghadapi beberapa kekangan di dalam proses pendakwaan kerana untuk mendakwa penjual barang tiruan, tuan punya cap dagangan perlu membuktikan hak mereka atau sebagai tuan punya hak dagangan atau wakil tuan punya hak dagangan. Jadi, kepada Yang Berhormat Tenom, saya ingin maklumkan bahawa tindakan kita bukan tindakan berkala dan pihak penguat kuasa akan meneruskan tindakan-tindakan yang sepatutnya dilakukan bagi membanteras penyelewengan Akta Hak Cipta ini iaitu penjualan DVD, VCD haram, perisian komputer dan sebagainya. Seperti yang saya sebut tadi bahawa terdapat juga kelemahan-kelemahan di dalam Akta Hak Cipta. Jadi, pihak kementerian akan membuat pindaan terhadap Akta Hak Cipta. Dalam masa yang sama, pihak kementerian juga di dalam proses untuk meminda beberapa akta yang berkaitan dengan hak cipta seperti Akta Paten 1983, Akta Cap Dagangan dan beberapa akta lain yang berkaitan. Semuanya kita mencadangkan, kita merancang untuk membentangkan di Parlimen ini pada tahun hadapan.